Diari Oficial de la Generalitat Valenciana


Sumari del DOGV 4313, del 13-08-2002 (2002/8088)

Informació pública de l'aprovació del projecte d'urbanització del programa d'actuació integrada per al desenvolupament de la unitat d'execució A-28.1 redelimitada, del Pla General d'Ordenació Urbana de Burriana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4313

Data del DOGV
:   13-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8088


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització del programa d'actuació integrada per al desenvolupament de la unitat d'execució A-28.1 redelimitada, del Pla General d'Ordenació Urbana de Burriana. [2002/X8088]
  
L'Alcaldia'Presidència, en data 15 de juliol de 2002, adoptà la resolució següent:
  
?Primer. Estimar parcialment les al×legacions presentades pel senyor Rafael Llopis Martí i pel senyor Francisco Javier Vidal Moreno, en data 17 de maig de 2002, al projecte d'urbanització presentat en data 19 de febrer de 2002, pels fonaments que figuren en l'informe tècnic de data 20 de juny de 2002 que queda transcrit.
  
Segon. Aprovar el projecte d'urbanització presentat en data 27 de juny de 2002, corresponent al programa d'actuació integrada per al desenvolupament de la unitat d'execució A-28.1, redelimitada del PGOU de Burriana, amb un pressupost global de 515.781,21 euros (EM+19%GG i BI, sense IVA), tenint en compte en la seua execució les disposicions previstes en l'acord d'aprovació del programa d'actuació integrada i les següents que consten en l'informe de l'enginyer municipal de 4 de juliol de 2002; amb les condicions que puguen establir les administracions competents en matèria de costes, sense que això comporte variacions de les càrregues del programa:
  
\*Abans de l'inici de les obres (acta de comprovació del replantejament) s'han d'aportar els convenis formulats amb les companyies subministradores (Iberdrola, Telefònica, etc.).
  
\*En relació amb la condició fixada en l'acord d'aprovació del programa, sobre l'assistència i direcció tècniques durant l'execució de les obres, cal atindre's als següents punts:
  
1. La direcció facultativa és designada per l'Ajuntament, a proposta de l'urbanitzador. L'Ajuntament es reserva la facultat de rebutjar aquesta proposta, per raons d'incompatibilitat, incapacitat o oportunitat, degudament justificades, si és el cas.
  
2. L'urbanitzador ha de proposar així mateix una assistència tècnica per a garantir el correcte seguiment i control de les obres. El nomenament és igualment ratificat per l'Ajuntament, i són aplicables les cauteles i reserves expressades en el punt anterior.
  
3. La proposta d'assistència tècnica ha de contindre almenys les següents especificacions.
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, connexions, etc.).
  
- Pressupost, amb detall de costos de controls i d'assistència, justificant el seu import en relació amb les quanties habituals de control de qualitat i l'abast de la prestació (mínim 1% sobre PEM afectat).
  
4. L'assistència tècnica ha de cursar informes periòdics i resultats dels controls a la Direcció Facultativa i a l'Ajuntament, de manera sistemàtica i simultània. L'Ajuntament pot formular-hi les instruccions pertinents a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
5. De conformitat amb el que estableix el programa, el cost de les actuacions descrites va amb càrrec als costos prevists en la proposició juridicoeconòmica, i l'Ajuntament n'ha de supervisar el compliment i la liquidació de manera similar al les certificacions i liquidació de les obres.
  
\* Abans de l'execució del projecte ha d'aportar l'urbanitzador la corresponent autorització dels organismes competents en matèria de costes relativa a les àrees de servitud del domini públic maritimoterrestre afectades per les obres. Aquesta documentació serà requerida en l'acte de comprovació del replantejament.
  
\* Són aplicables les disposicions relatives al replantejament, control i recepció de les obres establides en la legislació de contractes de l'Estat.
  
\* S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.
  
Tercer. Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Quart. Publicar l'aprovació definitiva en el Diari Oficial de la Generalitat Valenciana, tal i com disposa l'article 34 de la Llei 6/94.
  
Cinquè. Notificar aquesta resolució als propietaris, i comunicar-los que, segons el tenor de l'article 71.3 LRAU, poden retribuir l'urbanitzador en metàl·lic sempre que se sol·licite per mitjà de document públic i es notifique l'urbanitzador i l'Ajuntament dins dels 15 dies següents a la recepció d'aquesta resolució. La sol·licitud s'ha d'acompanyar de garantia ?real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Sisè. Contra aquesta resolució, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant aquesta Alcaldia, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.-
  
Cosa que es fa pública perquè en prengueu coneixement, de conformitat amb el que disposa l'art. 34 de la Llei 6/1994, de 15 de novembre, de la Generalitat Valenciana, reguladora de l'activitat urbanística.